โรงพยาบาลนพรัตนราชธานี ถนนรามอินทรา เขตคันนายาว 
เมื่อวันเสาร์ที่ 11 คุณพ่อของผู้ร้อง เกิดอุบัติเหตุลื่นล้ม รถฉุกเฉิน 1669 จึงได้มีการส่งตัวไปที่โรงพยาบาลนพรัตนราชธานี พอไปถึงโรงพยาบาลได้มีการทำ CT สแกน ซึ่งมีเลือดออกในสมอง ผู้ร้องจึงต้องการย้ายโรงพยาบาล แต่ทางโรงพยาบาลไม่ให้ย้าย แจ้งว่าทางโรงพยาบาลมีศักยภาพที่จะทำ ตอนนี้ยังมีพื้นที่ให้เลือดไหลอยู่ ต้องรอดูอาการ ถ้าถึงเวลาเลือดออกเยอะต้องผ่า ทางโรงพยาบาลถึงจะผ่าตัดให้ ช่วงเย็นเวลาประมาณ 16.00 น. คุณพ่อของผู้ร้องมีอาการเลือดออกเยอะ และทางโรงพยาบาลแจ้งว่าไม่มีเกล็ดเลือดด้วย ทำให้ไม่สามารถผ่าตัดได้ ผู้ร้องจึงถามกลับแล้วต้องทำอย่างไร ทางโรงพยาบาลแจ้งต้องปล่อยให้พ่อของผู้ร้องสิ้นใจไปเอง ผู้ร้องจึงติดต่อไปที่โรงพยาบาลเวชธานีเพื่อขอย้ายไปรักษา ทางโรงพยาบาลเวชธานีจึงมีการติดต่อโรงพยาบาลนพรัตนราชธานีเพื่อขอข้อมูลคนไข้ แต่ทางโรงพยาบาลไม่ยอมให้รายละเอียด ซึ่งผู้ร้องให้ทางโรงพยาบาลนพรัตนราชธานีเขียนไปส่งตัวให้ แต่ทางโรงพยาบาลกับไปยอมเขียนใบส่งตัวให้ ซึ่งทำแบบนี้ไม่ถูกต้อง เพราะทางโรงพยาบาลไม่มีความพร้อม และไม่สามารถดูแลผู้ป่วยได้ทำให้อาการของพ่อผู้ร้องแย่ลง ปัจจุบันเมื่อวันที่ 21/03/2566 ช่วงเวลาประมาณ 04.26 น. ผู้ร้องติดต่อเข้ามาเพื่อติดตามเรื่องที่เเจ้ง เนื่องจากปัจจุบันพ่อของผู้ร้องเสียชีวิตเเล้ว จึงอยากทราบว่าใครจะเป็นผู้รับผิดชอบ เเละหน่วยงานที่ดูเเลโดยตรงไม่มีการติดต่อกลับหาผู้ร้องเลย อยากขอให้เจ้าหน้าที่ที่เกี่ยวข้องเร่งตรวจสอบเรื่องดังกล่าวด้วย
#1555